**ZMLUVA O DIELO**

**A LICENČNÁ ZMLUVA**

1. **ZMLUVNÉ STRANY**
	1. Objednávateľ

názov : HO&PE FAMILY, s.r.o.

sídlo : Priemyselná 4947, Poprad - Matejovce

IČO : 44 360 991

DIČ : 2022672861

IČ DPH : SK2022672861

zapísaný : Obchodný register OS Prešov, odd.: Sro, vložka: 20567/P

zastúpený: : Ing. Juraj Sopko - prokúra

číslo účtu : SK16 1111 0000 0010 7267 1027

(ďalej len ako „**Objednávateľ**“)

* 1. Zhotoviteľ

názov :

sídlo :

IČO :

DIČ :

IČ DPH :

zapísaný :

zastúpený: :

číslo účtu :

 (ďalej len ako „**Zhotoviteľ**“)

* 1. Objednávateľ a Zhotoviteľ (ďalej aj ako „**Zmluvné strany**“) týmto uzatvárajú medzi sebou v zmysle § 536 a nasl. Obchodného zákonníka, a § 65 a nasl. zákona č. 185/2015 Z.z., Autorský zákon, túto zmluvu o dielo a licenčnú zmluvu (ďalej len ako “**Zmluva**“).
1. **PREDMET ZMLUVY**
	1. Predmetom tejto zmluvy je
		1. záväzok Zhotoviteľa
			1. zabezpečiť, zhotoviť, inštalovať,  implementovať (analýzy, konzultácie, školenia a migrácie dát) a dodať pre Objednávateľa Dielo spolu s používateľskou dokumentáciou , a to v rozsahu uvedenom ďalej v tejto Zmluve;
			2. udeliť súhlas Objednávateľovi na použitie Diela spôsobom a za podmienok ďalej určených v Zmluve,
		2. záväzok Objednávateľa zaplatiť za Dielo cenu vo výške a spôsobom ďalej uvedeným v Zmluve.
	2. Zhotoviteľ sa zaväzuje vyhotoviť pre Objednávateľa v rozsahu, spôsobom a za podmienok uvedených v Zmluve nasledovné dielo (ďalej len „**Dielo**“): **Obstaranie komplexného informačného systému ako softvérového riešenia, licencie na softvérové riešenie a HW vybavenia pre komplexný informačný systém pre spoločnosť HO&PE FAMILY, s.r.o.**. Presná špecifikácia Diela je uvedená v technickej špecifikácii Diela, ktorá je prílohou č. 1 k tejto Zmluve.
2. **ČAS PLNENIA PREDMETU ZMLUVY**
	1. Keďže Objednávateľ má záujem financovať realizáciu Diela aj z rozpočtov Európskej únie, Zmluvné strany sa dohodli, že termín začatia realizácie Diela ako celku určí Objednávateľ jednostranným písomným vyhlásením adresovaným Zhotoviteľovi, ktoré Objednávateľ zrealizuje najneskôr po tom, ako bude jeho žiadosť o finančný príspevok z rozpočtov Európskej únie na financovanie realizácie Diela schválená.
	2. Zmluvné strany sa dohodli, že Zhotoviteľ protokolárne odovzdá Objednávateľovi Dielo, ktoré bude v súlade s  technickou špecifikáciou (príloha č. 1), najneskôr do 15 mesiacov od termínu určeného Objednávateľom podľa bodu 3.1. Zmluvy.
	3. Objednávateľ má právo objednať Dielo aj po častiach, podľa položiek prílohy č. 2 k Zmluve.

Zhotoviteľ je povinný jednotlivé objednávky odovzdať v lehotách:

* + 1. HW vybavenie pre komplexný informačný systém – 3 mesiace od uskutočnenia jednotlivej objednávky
		2. komplexný informačný systém ako softvérové riešenie a licencie na softvérové riešenie **-** 6 mesiacov od uskutočnenia objednávky

Jednotlivé objednávky je Objednávateľ povinný uskutočniť  tak, aby bola zároveň dodržaná lehota uvedená v bode 3.2 Zmluvy na celkové odovzdanie Diela.

1. **VYHOTOVENIE DIELA**
	1. Zhotoviteľ vyhotoví Dielo na základe požiadaviek a pokynov Objednávateľa, pričom Zhotoviteľ pri vyhotovovaní Diela bude konať  v súlade so záujmami Objednávateľa, a to najmä tak, aby nedošlo k poškodeniu dobrého mena a povesti Objednávateľa a aby Dielo bolo odovzdané riadne a včas.. Zhotoviteľ sa zaväzuje postupovať pri vyhotovovaní Diela s odbornou starostlivosťou.
	2. Objednávateľ je oprávnený dávať Zhotoviteľovi pokyny pri zhotovovaní Diela. Zhotoviteľ je povinný na požiadanie Objednávateľa umožniť Objednávateľovi priebežnú kontrolu počas zhotovovania Diela.
	3. Objednávateľ sa zaväzuje poskytnúť Zhotoviteľovi všetku súčinnosť potrebnú na splnenie povinností Zhotoviteľa podľa tejto Zmluvy.
	4. Dielo sa považuje za riadne vykonané a dokončené až jeho odovzdaním Objednávateľovi bez vád. Dielo má vady aj vtedy, ak nebolo vykonané v plnom súlade s technickou špecifikáciou Diela (príloha 1),  a v plnom súlade s pokynmi Objednávateľa. Objednávateľ nie je povinný prevziať Dielo, ak nie je riadne vykonané.
2. **CENA**
	1. Zmluvné strany sa dohodli na nasledovnej cene za vyhotovenie Diela (ďalej len „**Cena**“):

|  |  |
| --- | --- |
| Cena bez DPH |  |

Daň z pridanej hodnoty bude k Cene pripočítaná podľa platných právnych predpisov.

Ceny jednotlivých položiek Diela sú určené v prílohe č.2 – Rozpočet cenovej ponuky.

* 1. Cena je konečná. Cena zahŕňa aj všetky výdavky Zhotoviteľa, ktoré bude mať pri plnení svojich záväzkov z tejto Zmluvy. Licencie sú zahrnuté v Cene Diela.
	2. Cena Diela môže byť fakturovaná aj po častiach (ceny položiek podľa prílohy č. 2) . Fakturačné podmienky:
		1. na 25% z ceny objednaných položiek je Zhotoviteľ oprávnený vystaviť faktúru po obdržaní záväznej písomnej objednávky od Objednávateľa
		2. na 25% z ceny objednaných položiek je Zhotoviteľ oprávnený vystaviť faktúru po inštalácii softvéru
		3. na 25% z ceny objednaných položiek je Zhotoviteľ oprávnený vystaviť faktúru po začatí implementácie
		4. na 25% z ceny objednaných položiek je Zhotoviteľ oprávnený vystaviť faktúru po protokolárnom odovzdaní objednanej časti Diela bez vád Objednávateľovi .
	3. Lehota splatnosti faktúr je 30 dní od ich doručenia Objednávateľovi.
	4. Objednávateľ je povinný zaplatiť Zhotoviteľovi Cenu v  lehote splatnosti vystavenej faktúry. V prípade neuhradenia Ceny v dohodnutej lehote splatnosti vzniká Zhotoviteľovi nárok na úroky z omeškania voči Objednávateľovi vo výške 0,03% z dlžnej sumy za každý deň omeškania. V prípade, ak bude Objednávateľ s úhradou Ceny viac ako 10 dní po lehote splatnosti, má Zhotoviteľ právo na zmluvnú pokutu vo výške 0,03% z dlžnej sumy za každý deň omeškania.
1. **ODOVZDANIE**
	1. Dielo bude odovzdané nasledovné:
		1. HW vybavenie pre komplexný informačný systém - na základe samostatných Protokolov o odovzdaní jednotlivých komponentov HW vybavenia pre komplexný informačný systém. Miestom dodania je sídlo Objednávateľa.
		2. komplexný informačný systém ako softvérové riešenie a licencie na softvérové riešeniena základe jedného Protokolu o odovzdaní Diela .
			1. Podpisom všetkých protokolov podľa bodu 6.1 Zmluvy oprávnenými zástupcami oboch zmluvných strán sa Dielo bude považovať za vykonané a jeho predmet za odovzdaný Objednávateľovi.
			2. Pokiaľ má Objednávateľ výhrady k predloženému protokolu, do 10 pracovných dní od jeho predloženia písomne uvedie dôvody neprebratia Diela. Ďalšia činnosť zmluvných strán bude zameraná na odstránenie dôvodov neprebratia Diela. Ak sa tieto dôvody odstránia, Dielo sa bude považovať dňom ich odstránenia za odovzdané.
			3. Pokiaľ Objednávateľ nepodpíše Protokol o odovzdaní diela do 10 pracovných dní od jeho predloženia, pričom písomne neoznámi výhrady, protokol sa bude považovať za podpísaný.
2. **SÚČINNOSŤ OBJEDNÁVATEĽA**
	1. Objednávateľ sa zaväzuje poskytnúť Zhotoviteľovi potrebnú súčinnosť, prevziať vykonané Dielo a zaplatiť Zhotoviteľovi dohodnutú cenu za Dielo.
	2. Objednávateľ sa zaväzuje, že pre riadne plnenie zmluvných záväzkov Zhotoviteľa poskytne Zhotoviteľovi bezodplatne potrebnú súčinnosť, a to najmä tým, že:
		1. Poskytne podmienky pre riadnu činnosť Zhotoviteľa. Vytvorí priestor pre svojich zamestnancov vykonať potrebné úlohy v súvislosti s plnením Diela (časový priestor pre potrebné stretnutia, poskytnutie podkladov a informácií potrebné pre dodanie diela, naplnenie číselníkov, kontrola prenesených údajov a podobne).
		2. Vytvorí priestor pre svojich zamestnancov vykonať úlohy prijaté v rámci plnenia Diela (časový priestor pre realizáciu úloh spojených s naplnením predmetu Zmluvy, účasť na školeniach, naplnenie číselníkov, kontrola prenesených údajov, testovanie).
		3. Najneskôr do 7 dní od výzvy Zhotoviteľa odovzdá Zhotoviteľovi požadované doplňujúce informácie alebo vyjadrenia.
		4. Najneskôr k dátumu inštalácie softvéru zabezpečí Zhotoviteľovi vzdialený prístup k miestu inštalácie prostredníctvom Internetu s dostatočnou prenosovou kapacitou a pripravenosť infraštruktúry (server, personálne počítače, operačné systémy). Konfigurácia servera pre prevádzku Diela a operačný systém je podmienený súhlasom Zhotoviteľa.
		5. Zabezpečí pripravenosť školiacej miestnosti, pokiaľ sa školenie realizuje v priestoroch Objednávateľa (klientske zariadenia s nainštalovaným Dielom, tlačiareň, projektor, tabuľa). Poskytne podmienky pre účasť svojich zamestnancov na školeniach v dohodnutom termíne.
		6. Poskytne Zhotoviteľovi dáta potrebné ku konverzii databáz z pôvodného softvéru do nového softvéru v type, štruktúre a rozsahu podľa odsúhlasených požiadaviek Zhotoviteľa.
		7. Zabezpečí potrebný rozsah súčinnosti tretích osôb.
		8. Poskytne ďalšiu nevyhnutnú súčinnosť.
3. **ZÁRUKA**
	1. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.
	2. Záručná doba začína plynúť odo dňa nasledujúceho po podpise protokolov podľa bodu 6.1 Zmluvy. **Záručná doba je 24 mesiacov.**
	3. Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady Objednávateľom, najneskôr však do 24 hodín od doručenia oznámenia vady Objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 3 dní od doručenia oznámenia vady Objednávateľom, pokiaľ sa nedohodol s Objednávateľom inak. V prípade opodstatnených požiadaviek Zhotoviteľa na predlženie lehoty na odstránenie vady (napr. vadný diel vyrábaný na objednávku) je Objednávateľ povinný túto lehotu primerane predĺžiť.
	4. Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa.
	5. V prípade, ak Zhotoviteľ neodstráni vadu Diela včas, vzniká Objednávateľovi nárok na zmluvnú pokutu vo výške 300,- € za každý deň omeškania.
	6. Rovnaké práva ako práva uvedené v bode 8.4. Zmluvy má Objednávateľ i v prípade, ak je vada diela neodstrániteľná.
	7. Dielo v čase odovzdania zodpovedá platnej právnej úprave účtovnej a daňovej legislatívy v štáte, kde Objednávateľ prevádzkuje Dielo.
4. **PODMIENKY LICENČNEJ ZMLUVY**
	1. Zhotoviteľ odovzdá Objednávateľovi Dielo v elektronickej podobe, a to pre každú platformu samostatne (bod 2.2. Zmluvy). Zhotoviteľ odovzdá Objednávateľovi aj všetky  príslušné licencie na softvérové riešenia.
	2. K vytvorenému komplexnému informačnému systému ako softvérovému riešeniu, v zmysle Autorského zákona č. 185/2015 Z.z. (ďalej len „Autorský zákon“) ako k autorskému dielu, Zhotoviteľ udeľuje Objednávateľovi (v tomto článku ďalej uvádzanému ako „Nadobúdateľ“) nevýhradnú licenciu oprávňujúcu Nadobúdateľa na používanie tohto softvéru pre svoju potrebu v súlade s Prílohou č.1 a v rozsahu Autorského zákona na všestranné použitie v neobmedzenom rozsahu na území Slovenskej republiky, ako aj v zahraničí, a to na čas trvania majetkových autorských práv k Dielu (ďalej len „Licencia“).
	3. Objednávateľ je oprávnený začať s užívaním Diela ihneď po jeho prevzatí, pričom je oprávnený ho užívať akýmkoľvek spôsobom a v neobmedzenom rozsahu.
	4. V prípade, že v súvislosti s používaním Diela, si všeobecne záväzné právne predpisy, alebo právne či obchodné vzťahy Objednávateľa vyžiadajú udelenie súhlasu s takýmto používaním, sa Zhotoviteľ zaväzuje tento súhlas Objednávateľovi udeliť na jeho výzvu do 30 dní.
	5. Rozmnožovanie Diela (softvérového riešenia) môže Nadobúdateľ vykonať iba v rozsahu práv, ktoré podľa Autorského zákona nemožno zmluvne vylúčiť.
	6. Súhlas na používanie Diela (softvérového riešenia) treťou osobou môže Nadobúdateľ udeliť len s predchádzajúcim písomným súhlasom Poskytovateľa.
	7. Licenciu oprávňujúcu na používanie Diela (softvérového riešenia) môže Nadobúdateľ postúpiť len s predchádzajúcim písomným súhlasom Poskytovateľa.
	8. Nadobúdateľovi sa zakazuje nepovolené poskytnutie licencií dodaného softvéru inej osobe (napríklad dcérskej spoločnosti), vývoj softvéru s využitím predmetu Zmluvy ako predlohy. Zakázané je nepovolené predvádzanie predmetu Zmluvy tretím osobám. Konať tak môže len s predchádzajúcim písomným súhlasom Poskytovateľa.
	9. Nadobúdateľovi nebudú odovzdané zdrojové kódy softvéru.
	10. Licencia oprávňujúca používanie softvérového riešenia je udelená Nadobúdateľovi dňom nadobudnutia účinnosti Zmluvy a to na dobu určitú do doby zaplatenia celej ceny za dielo. Po zapletení celej ceny za dielo udeľuje Nadobúdateľ licenciu na dobu neurčitú. Oprávnenia na licencie zaniknú, ak Nadobúdateľ najneskôr do 3 mesiacov po lehote splatnosti nezaplatí celú cenu za dielo.
5. **ZÁNIK ZMLUVY**
	1. Od Zmluvy možno odstúpiť iba v prípadoch uvedených v  tejto Zmluve a to v písomnej forme. Odstúpenie je účinné odo dňa doručenia odstúpenia druhej zmluvnej strane.
	2. Objednávateľ môže odstúpiť od Zmluvy:

10.2.1 Ak Zhotoviteľ bude v omeškaní s odovzdaním Diela o viac ako 2 mesiace a túto povinnosť nesplní ani v dodatočnej lehote poskytnutej Objednávateľom v dĺžke najviac 30 dní.

Zhotoviteľ je povinný zaplatiť Objednávateľovi zmluvnú pokutu vo výške sumy, ktorú Objednávateľ zaplatil Zhotoviteľovi titulom Ceny Diela. Zhotoviteľ je povinný zmluvnú pokutu zaplatiť v deň, kedy na ňu vznikne nárok. Nárokom na zaplatenie zmluvnej pokuty nie je dotknutý nárok Objednávateľa na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.

10.2.2 Do odoslania písomného vyhlásenia o začatí realizácie Diela podľa bodu 3.1. Zmluvy a to aj bez udania dôvodu, najmä ak bude žiadosť Objednávateľa o nenávratný finančný príspevok z fondov Európskej únie na realizáciu Diela zamietnutá.

* 1. Zhotoviteľ môže prerušiť plnenie Zmluvy prípadne až odstúpiť od Zmluvy ak:
		1. Objednávateľ bude v omeškaní s poskytnutím  súčinnosti a túto súčinnosť neposkytne ani v dodatočnej lehote poskytnutej Zhotoviteľom v dĺžke najviac 30 dní.
		2. Objednávateľ bude v omeškaní so zaplatením čiastky fakturovanej Zhotoviteľom podľa Zmluvy o viac ako 1 mesiac a svoju povinnosť nesplní ani v dodatočnej lehote poskytnutej Zhotoviteľom v dĺžke najviac 30 dní.
	2. Táto Zmluva môže zaniknúť aj písomnou dohodu zmluvných strán, v ktorej sa zároveň dohodnú na vysporiadaní vzájomných práv a povinností.
1. **OCHRANA INFORMÁCIÍ**
	1. Ak zmluvná strana sprístupní druhej zmluvnej strane informáciu, ktorá nie je verejne známou (ďalej “dôverná informácia”), druhá zmluvná strana použije takúto informáciu výlučne na účel, na ktorý jej bola sprístupnená a inej osobe ju popri sprístupnení nevyhnutnom pre potreby plnenia záväzkov z Zmluvy bez súhlasu druhej zmluvnej strany sprístupní iba v prípade povinnosti vyplývajúcej jej zo zákona alebo z vykonateľného rozhodnutia príslušného orgánu.
	2. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné informácie rovnakého druhu, vždy však najmenej v rozsahu primeranej odbornej starostlivosti.
	3. Zhotoviteľ a/alebo Objednávateľ sa zaväzujú, že v prípade spracúvania osobných údajov fyzických osôb, budú postupovať v zmysle zákona č. 18/2018 Z.z. o ochrane osobných údajov v znení neskorších predpisov.  Zhotoviteľ je povinný preukázateľne poučiť svojich zamestnancov o povinnostiach pri spracúvaní osobných  údajov a záväzku mlčanlivosti o údajoch podľa zákona č. 18/2018 Z.z. o ochrane osobných údajov v znení neskorších predpisov, s ktorými by mohli prísť do styku pri vykonávaní činností pre Objednávateľa.
	4. Zhotoviteľ má právo ponechať si všetky projektové dokumenty.
2. **ZÁVEREČNÉ USTANOVENIA**
	1. Zhotoviteľ berie na vedomie a súhlasí s tým, že vzhľadom na čerpanie Objednávateľa nenávratného finančného príspevku z fondov Európskej únie na financovanie realizácie Diela, budú oprávnení kontrolní zamestnanci môcť uplatňovať voči Zhotoviteľovi kontrolu obchodných dokumentov a vecnú kontrolu v súvislosti s realizáciou a dodávkou Diela, a to počas piatich rokov po dodaní Diela. Oprávnení kontrolní zamestnanci sú najmä: a) poverení zamestnanci SORO, Ministerstva pôdohospodárstva SR, Ministerstva financií SR, Ministerstva školstva SR, Najvyššieho kontrolného úradu, príslušnej správy finančnej kontroly, b) zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z.z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnútornom audite v znení neskorších predpisov, c) riadne splnomocnení zástupcovia Európskej Komisie a Audítorského dvora ES, d) osoby prizvané kontrolnými orgánmi uvedenými v písm. a) aţ c) v súlade s príslušnými predpismi.
	2. Zhotoviteľ sa zaväzuje, že Dielo vyhotoví tak, že Dielo nebude obsahovať žiadne prvky, znaky, ako ani súčasti podliehajúce schváleniu tretích osôb ako majiteľov autorských práv, licencií, povolení, ochranných známok, patentov, úžitkových vzorov, alebo iných práv. V prípade porušenia tohto záväzku Zhotoviteľa, zodpovedá Zhotoviteľ za všetky dôsledky a škody tým vzniknuté Objednávateľovi a bude povinný vykonať okamžitú nápravu tým, že na vlastné náklady zabezpečí potrebné súhlasy tretích osôb, a legálne používanie uvedených práv, a to tak, aby sa nemuselo meniť Dielo. Zhotoviteľ bude v takom prípade taktiež povinný nahradiť Objednávateľovi všetku škodu a náklady, ktoré mu v súvislosti s vyššie uvedeným vzniknú.
	3. Akékoľvek vzťahy Zmluvných strán Zmluvou výslovne neupravené sa riadia príslušnými ustanoveniami obchodného zákonníka, autorského zákona a ostatných platných právnych predpisov SR.
	4. Akékoľvek zmeny Zmluvy je možné vykonať výlučne písomnou dohodou Zmluvných strán písomnými dodatkami k Zmluve.
	5. Zmluva sa vyhotovuje v dvoch rovnopisoch s tým, že jeden rovnopis obdrží Zhotoviteľ a jeden Objednávateľ.
	6. Zmluva nadobúda platnosť a účinnosť dňom jej podpísania oboma Zmluvnými stranami.
	7. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary osobe, ktorá prijíma finančné prostriedky zo štátneho rozpočtu (Objednávateľovi), keďže Objednávateľ financuje predmet zmluvy z fondov EU. Zhotoviteľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri počas celej doby platnosti zmluvy o poskytnutí nenávratného finančného príspevku, na základe ktorej je Objednávateľom čerpaný príspevok na financovanie dodávky poskytovaných podľa tejto Zmluvy, najmenej však počas doby 5 rokov od podpisu tejto Zmluvy.V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Zhotoviteľa v uvedenom registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi náhrady škody v celom rozsahu, a to aj škody presahujúcej výšku zmluvnej pokuty
	8. Zmluvné strany prehlasujú, že si Zmluvu prečítali, jej obsahu porozumeli, že Zmluva vyjadruje ich slobodnú a vážnu vôle zbavenú akéhokoľvek omylu, na dôkaz čoho ju vlastnoručne podpisujú.
	9. Neoddeliteľnou súčasťou tejto Zmluvy o dielo sú:

Príloha č.1 – Podrobný technický opis a údaje deklarujúce technické parametre dodávaného predmetu zákazky

Príloha č.2 – Cena dodávaného predmetu zákazky

Príloha č. 3 - Údaje o subdodávateľoch

**Za Objednávateľa: Za Zhotoviteľa:**

V ....................., dňa ………… V ......................., dňa …………

...................................................... ....................................................